Franz Delitzsch
Store norske leksikon,Religion og filosofi,Religioner og livssyn,Kristendom,Protestantisme
Franz Delitzsch, tysk teolog. Han var fra 1846 professor i Rostock, fra 1850 i Erlangen og fra 1867 i Leipzig.
Delitzsch utfoldet en rik forfattervirksomhet i ortodoks luthersk ånd og står som en av den eldre konservative teologiens betydeligste representanter. I sine kommentarer til gammeltestamentlige skrifter tok han opp historisk-kritiske synspunkter – i meget forsiktig form. Han oversatte Det nye testamente til hebraisk i 1877 og virket for Israelsmisjonen, blant annet ved opprettelsen av Institutum Judaicum i Leipzig, der misjonærer til Israel kunne få sin utdannelse. Les mer i Store norske leksikon bibeloversettelser israelsmisjon